
Alsószentiván Község Önkormányzat 

14/2009. (VI. 30.) rendelete

a települési szilárd hulladékkezelési közszolgáltatási díjról

Alsószentiván Község Önkormányzat Képviselő-testülete „A hulladékgazdálkodásról” szóló 2000. évi XLIII. törvény 23.§. f) pontjában kapott felhatalmazás alapján – figyelemmel az „egyes adótörvények és azzal összefüggő egyéb törvények módosításáról” szóló 2009. évi XXXV. törvény 1.§. (1) bekezdésére – a hulladékszállítás díjáról az alábbi rendeletet alkotja: 

1.§.
A rendelet hatálya kiterjed Alsószentiván község közigazgatási területén a települési szilárd hulladékkezelést végző Vertikál Építőipari és Kommunális Szolgáltató Zrt-re (8154 Polgárdi, Bocskai u. 39.), mint közszolgáltatóra, valamint Alsószentiván község közigazgatási területén a közszolgáltatást kötelezően igénybe vevőkre.

2.§.
(1) A települési szilárd hulladékkezelés közszolgáltatási díja ürítésenként:

120 literes edényzet ürítési díja: 
267 Ft + 25% ÁFA,

240 literes edényzet ürítési díja: 
550 Ft + 25% ÁFA,

1100 literes kiskonténer ürítési díja:
2.752 Ft + 25% ÁFA.

(2) Többlethulladék elszállítására a közszolgáltatást végző társaság emblémájával ellátott zsák ára 292 Ft (ÁFÁ-val növelt ár).

3.§.

E rendelet 2009. július 1-jén lép hatályba, egyidejűleg Alsószentiván Község Önkormányzat „A 2009. évi hulladékszállítási díjról” szóló 2/2009. (I. 30.) rendelete hatályát veszti. 

Alsószentiván, 2009. június 29.

Kihirdetve:

Alsószentiván, 2009. június 30.

